Մեխանիկական մոտեցում չի կարող լինել. ՍԴ - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր
Մեխանիկական մոտեցում չի կարող լինել. ՍԴ 01/19/2016 14:04 | ՀՐԱՏԱՊ ԹԵՄԱ
Սահմանադրական դատարանը, հունվարի 19-ին գրավոր ընթացակարգով քննության առնելով «Բերմա» ՓԲԸ-ի դիմումի հիման վրա գործը, որոշեց կարճել վերջինիս վարույթը:
Դիմողը վիճարկել էր ՀՀ վարչական դատավարության օրենսգրքի 95-րդ հոդվածի 1-ին մասի, ըստ որի գործի վարույթը վերսկսվում է դրա կասեցումն առաջացրած հանգամանքների վերանալուց հետո, սահմանադրականությունը:
Ինչպես նշեց ՍԴ նախագահ Գագիկ Հարությունյանը, դատարանը գործի վարույթը կարճել է որոշակի իրավական դիրքորոշումներով, «որովհետև կան այստեղ իրավունքին առնչվող խնդիրներ՝ մասնավորապես շեշտելով, թե գործի վարույթի կասեցումն առաջացրած հանգամանքերը վերացնելու հարցը պարզելու դատարաններն ի՞նչ պարտավորվածություն պետք է ունենան և ինչպե՞ս պետք է գործեն»:
«Մեխանիկական մոտեցում չի կարելի, որը հանգեցնում է ողջամիտ ժամկետում գործի քննության և արդյունավետ միջոցների ընտրության իրավունքների որոշակի խախտման»,- ընդգծեց ՍԴ նախագահը՝ հավելելով, որ դատարանի հստակ դիրքորոշումն ամրագրված է, այն կուղարկվի կողմերին և համապատասխան սուբյեկտներին:
Ի դեպ, նշվեց նաև, որ սույն որոշման հետ կապված ՍԴ անդամ Կիմ Բալայանը կներկայացնի հատուկ կարծիք:
15:11 25/06/2015 | ԼՐԱՀՈՍՎարչական գործերով նոր երևան եկած հանգամանքներով բողոք բերելու իրավունքը սահմանափակվա՞ծ է